
A proprioceptív tréning hatása a sportágspecifikus futáseredményekre, utánpótlás labdarúgóknál

Kulcsszavak: proprioceptív tréning; sportágspecifikus futás
Bevezetés és célkitűzés:
A kutatásunk során arra kérdésre szerettünk volna választ kapni, hogy a proprioceptív tréning befolyásolja-e a sportolók teljesítményét a sportágukban megtalálható mozgásrendszerben. Emellett célunk volt, hogy megtudjuk elegendő-e egy felkészülési időszak, amely során heti kétszer vannak foglalkoztatva az utánpótlás labdarúgók tizenöt-húsz percben, illetve, hogy ha van befolyásolása a teljesítményben akkor az milyen szinten jelenik meg a sportspecifikus futásban. Kérdéseink, melyek esetében feltételeztük, hogy igen:
Lehet-e fejleszteni a sportágspecifikus futási képességet proprioceptív tréninggel?
Javítja-e a proprioceptív edzés a kitámasztások és elindulások végrehajtási minőségét?
Nyolc heti speciális edzésmunkával elérhető-e mérhető fejlődés?
Anyag és módszertan:
A kutatást, mely 2024.08.- 09.-ig tartott, a 2023/555 számú kutatásetikai engedély birtokában kezdtük meg. A kutatásban a sportklub 2024/2025 évi U16-os korosztálya vett részt (n=16), akik a vizsgálat ideje alatt 14±9hónap évesek voltak. A 16 sportolót véletlenszerűen választottuk szét a minta (n=8) és a kontrollcsoportba (n=8). Bemeneti mérési eredményeik mindkét tesztben statisztikailag azonosak voltak (p = .098; p = .624).
A bemeneti mérés a felkészülési időszak első edzésén történt meg, majd a második mérés a felkészülési időszak végén. A kutatás során az OXA SPORT mérőrendszerét használtuk. A két teszt, amit sportolók végeztek, az Illinois tesztet, illetve a 30 méteres sprint teszt volt.
Eredmények és következtetések:
A kimeneti mérés idejére sem az Illinoisz tesztnél (p = .512), sem a 30 méteres sprint tesztnél (p = .363) nem ért el szignifikáns javulást a mintacsoport saját bemeneti eredményeihez képest. A nyolc hetes, heti 2 x 15 perces proprioceptív edzés, melybe a mintacsoport részesült sem eredményezett szignifikánsan jobb eredményt a kontrollcsoporthoz viszonyítva (p = .082; p = .255). A kutatás elején felállított három hipotézisemből egy sem igazolódott be. Azonban az Illinois tesztnél, ahol 12 alkalommal van igénybe véve a bokaízület és az azt körülvevő izom, a mért értékek enyhe fejlődést mutattak az idő eredményekben. Ez az intervenciós idő megnövelésével, további kutatásokra ösztönözhet.



